钦定古今图书集成/明伦汇编/闺媛典/第318卷 > 皇清五十一 > 储士显妻王氏
## 钦定古今图书集成/明伦汇编/闺媛典/第318卷 > 皇清五十一 > 储士显妻王氏

按《霍丘县志》：“王氏，儒士储士显妻。年二十三，生二子，长振华三岁；次振林一岁。士显膺疾亡，氏欲自经，念堂上白头，奄奄垂尽，怀中黄口，待哺无人。一身为两世所关，未易自便。泣血毁形，勉支家计。事舅姑以礼教。二子俱入黉宫，氏得含饴弄孙，以娱其老。康熙六年旌表。”